BJP leaders will collect in meerut भारतीय जनता पार्टी लोकसभा चुनाव 2019 के मद्देनजर मेरठ में बड़ा जमावड़ा करने जा रही है। 11 और 12 अगस्त को मेरठ के सुभारती विश्वविद्यालय के ऑडिटोरियम ‘मांगल्य’जिसका नाम अब शाहिद मातादीन वाल्मीकि कर दिया गया है, में बीजेपी प्रदेश कार्यसमिति की बैठक आयोजित होगी। इस बैठक में संगठन के जिलाध्यक्ष से लेकर यूपी के विधायक, सांसद, केंद्र और राज्य के मंत्री और खुद बीजेपी अध्यक्ष अमित शाह शिरकत करेंगे। इस दौरान यूपी के मुख्यमंत्री योगी आदित्यनाथ मेरठ से ही 2 दिन प्रदेश की सरकार चलाएंगे। सीएम योगी की मौजूदगी में गृहमंत्री राजनाथ सिंह बैठक का शुभारंभ करेंगे जबकि राष्ट्रीय अध्यक्ष अमित शाह कार्यक्रम का समापन करेंगे।